**Daugavpils domes 2021.gada 11.novembra saistošo noteikumu Nr.63 “Grozījumi Daugavpils domes 2017.gada 8.jūnija saistošajos noteikumos Nr.21 “Daugavpils valstspilsētas pašvaldības sociālie pakalpojumi”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Ar 2022.gada 1.janvāri uzsāk darbību Daugavpils pilsētas pašvaldības iestāde “Daudzfunkcionālais sociālo pakalpojumu centrs “Priedīte””, kas deinstitucionalizācijas (turpmāk - DI) projekta ietvaros uzsāks sniegt jaunus sociālos pakalpojumus - atelpas brīža pakalpojumu un dienas aprūpes centra bērniem ar funkcionāliem traucējumiem pakalpojumu, kā arī pašvaldības finansētu dienas centra bērniem un jauniešiem un krīzes centra bērniem pakalpojumus, līdz ar to nepieciešams papildināt spēka esošos saistošos noteikumus, kā arī precizēt sociālo pakalpojumu aprakstu atbilstoši normatīvo aktu izmaiņām. |
| 2. Īss projekta satura izklāsts | Ar grozījumiem noteikumos paredzēts:- aizstāt nosaukumā, 1., 45., 51., 59., 80.1, 80.3, 85.1punktā vārdu „pilsētas” ar vārdu „valstspilsētas”;- 6.11.apakšpunktu izteikt jaunā redakcijā;- papildināt ar 6.21. - 6.23.apakšpunktiem;- precizēt 10.punktu;- XIII. nodaļas nosaukumu izteikt jaunā redakcijā;- precizēt 60., 61., 62. un 63.punktus;- papildināt 81.8.apakšpunktu;- papildināt ar 81.9. - 81.11.apakšpunktiem;- precizēt 82.punktu;- papildināt ar 83.2punktu;- papildināt ar XXI.2 - XXI.4 nodaļām. |
| 3.Informācija par plānoto projekta ietekmi uz pašvaldības budžetu | Atelpas brīža pakalpojums un dienas aprūpes centra bērniem ar funkcionāliem traucējumiem pakalpojums tiks finansēts DI projekta ietvaros, Daugavpils pilsētas pašvaldības iestādei “Daudzfunkcionālais sociālo pakalpojumu centrs “Priedīte”” šo pakalpojumu uzsākšanai būs jāparedz priekšfinansējums 2022.gada pašvaldības budžetā.Krīzes centra un Dienas centra bērniem pakalpojumi tiks finansēti no pašvaldības budžeta. Šiem pakalpojumiem finansējums tiks paredzēts, sastādot 2022.gada pašvaldības budžetu. Dienas centrā bērnam DI projektā tiek paredzēti 2 *euro* stundā, projekta ietvaros līdz 2500 *euro* katram bērnam.DI projektā atelpas brīža pakalpojumu paredzēts sniegt 6 bērniem, dienas aprūpes centrā bērniem ar funkcionāliem traucējumiem tiek paredzēts sniegt pakalpojumu 20 bērniem.Dienas centrs bērniem un jauniešiem paredzēts 10 klientiem, krīzes centra pakalpojumu bērniem ar izmitināšanu varētu saņemt 10 bērni. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Sociālos pakalpojumus piešķir Sociālais dienests. Lai saņemtu dienas centra bērniem un jauniešiem vai krīzes centra pakalpojumu bērniem, persona var vērsties tieši pie pakalpojuma sniedzēja - Daugavpils pilsētas pašvaldības iestādē “Daudzfunkcionālais sociālo pakalpojumu centrs “Priedīte”. |
| 6. Informācija par konsultācijām ar privātpersonām | Nav attiecināms. |

Domes priekšsēdētājs  A.Elksniņš

*Dokuments ir parakstīts ar drošu elektronisko parakstu un satur laika zīmogu*.